Qirkerdişo ke dewleta tirke ya îşxalkere vizêr şan dewa Helînce ya Kobanê de kerd, herêmanê Firat û Cizîre de pê çalakîyan ame şermezarkerdene. Qirkerdiş de  Endama Koordînasyonê Kongreya Starî ya herêma Firatî Zehra Berkel û Hebûn Mela Xelil  û wayîrê keyeyî  Emîne Weysî ameybî qetilkerdene.
Bi seyan merdimî Qamişlo de rayberîya cinîyan de verê Merkezê Neteweyan ê Yewbîyayeyan de ameyî pêser. Çalakîye de qirkerdişê artêşa tirke yê Helîncê ame şermezarkerdene. Çalakîkeran fotografê cinîyanê qirkerdiş de şehîd bîyî û pankartê bi nuşteyê 'Gonîya şehîdan û qirkerdişê domanan ra hesab do bêro persayene'' û alayê Kongreya Starî kiriştî.
Yeno pawitene ke Kongreya Starî derheqê qirkerdişî de eşkerayîye bida. Hetê bînî ra roniştoxê Çilaxa û Girkê Legê yê herêma Cizîre, şaristanê Kobanê yê herêma Firatî verê xo danê meydanan ke tede çalakîyî do bêrê kerdene.
